CELEX: 52009PC0701
Language: fi
Date: 2009-12-17
Title: Ehdotus: neuvoston päätös sopimuksen tekemisestä Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle

Tärkeä oikeudellinen huomautus

|

52009PC0701

Ehdotus: neuvoston päätös sopimuksen tekemisestä Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle  /* KOM/2009/0701 lopull. - NLE 2009/0186 */  

	[pic] | EUROOPAN KOMISSIO |Bryssel 17.12.2009KOM(2009)701 lopullinen2009/0186 (NLE)Ehdotus:NEUVOSTON PÄÄTÖSsopimuksen tekemisestä Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle  PERUSTELUT-  Oikeus- ja sisäasioiden neuvosto valtuutti 30. kesäkuuta 2008 Euroopan unionin neuvoston puheenjohtajavaltion allekirjoittamaan Euroopan unionin ja Australian välisen sopimuksen lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle. Osapuolet allekirjoittivat sopimuksen 30. kesäkuuta 2008, ja sitä on sovellettu väliaikaisesti kyseisestä päivästä alkaen.-  Australian rajavalvontalainsäädännössä annetaan Australian tullilaitokselle valtuudet tehdä vaaranarviointi kansainvälisten lentoyhtiöiden PNR-tiedoista ennen matkustajien saapumista Australiaan. Lainsäädännön tarkoituksena on parantaa Australian rajojen turvallisuutta ja etenkin mahdollistaa hallituksen vuoden 2001 vaaliohjelman täytäntöönpano kansallisen turvallisuuden parantamiseksi.-  Sopimuksen pääasiallinen tarkoitus on varmistaa eurooppalaisten PNR- eli matkustajarekisteritietojen vaihto Australian tullilaitoksen kanssa. Viranomaiset arvioivat tietojen perusteella matkustajan mahdollisesti Australian turvallisuudelle aiheuttamaa uhkaa.-  Sopimus tarjoaa oikeusperustan lainvalvontatoimien kannalta olennaisten tietojen – tässä tapauksessa PNR-tietojen – vaihdolle EU:n ja Australian välillä terrorismin ja siihen liittyvän kansainvälisen rikollisuuden, myös järjestäytyneen rikollisuuden torjuntaa varten. Sopimus antaa lentoyhtiöille, matkustajille ja tietosuojaviranomaisille oikeusvarmuuden ja varmistaa samalla kansalaisten yksityisyyden sekä fyysisen turvallisuuden suojelun. Lisäksi EU:n sopimus antaa mahdollisuuden soveltaa tätä lähestymistapaa yhdenmukaisesti koko Euroopan unionissa, jotta voidaan kunnioittaa yksilöiden oikeutta yksityisyyteen ja välttää kilpailun vääristyminen lentoyhtiöiden välillä.****-  Sopimuksella pyritään ennaltaehkäisemään ja torjumaan terrorismia, mutta noudattamaan samalla perusoikeuksia ja erityisesti ottamaan henkilötietojen suojelu huomioon. Lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle Euroopan unionin ja Australian välillä tehdyn sopimuksen tarkoituksena on varmistaa, että Euroopan unionista tehdyn sopimuksen 6 artiklaan kirjattuja perusoikeuksia ja Euroopan unionin perusoikeuskirjan 7 ja 8 artiklassa tarkoitettuja suhteellisuus- ja tarpeellisuusperiaatteita, jotka liittyvät oikeuteen nauttia yksityis- ja perhe-elämän kunnioitusta ja henkilötietojen suojeluun, noudatetaan kaikilta osin.-  Euroopan unionin toiminnasta tehdyn sopimuksen 218 artiklan 6 kohdan a alakohdassa määrätään, että kun kyse on sopimuksista aloilla, joilla sovelletaan tavallista lainsäätämisjärjestystä, neuvosto tekee päätöksen sopimuksen tekemisestä Euroopan parlamentin hyväksynnän saatuaan.****-  Tämän vuoksi komissio suosittaa, että neuvosto tekee Euroopan parlamentin hyväksynnän saatuaan päätöksen sopimuksen tekemisestä Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle.2009/0186 (NLE)Ehdotus:NEUVOSTON PÄÄTÖS,annettu [xx päivänä …kuuta 2010],sopimuksen tekemisestä Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselleEUROOPAN UNIONIN NEUVOSTO, jokaottaa huomioon Euroopan unionin toiminnasta tehdyn sopimuksen ja erityisesti sen 82 artiklan 1 kohdan d alakohdan ja 87 artiklan 2 kohdan a alakohdan yhdessä sen 218 artiklan 6 kohdan a alakohdan kanssa,ottaa huomioon komission ehdotuksen,ottaa huomioon Euroopan parlamentin hyväksynnän[1],sekä katsoo seuraavaa:1.  Neuvosto päätti 28 päivänä helmikuuta 2008 valtuuttaa puheenjohtajavaltion aloittamaan komission avustamana neuvottelut sopimuksen tekemiseksi Euroopan unionin ja Australian välillä lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle.2.  Kesäkuun 30 päivänä 2008 tehdyn neuvoston päätöksen 2008/651/YUTP/YOS[2] nojalla Euroopan unionin ja Australian välinen sopimus lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle allekirjoitettiin … sillä varauksella, että sopimus tehdään myöhemmin.3.  Sopimuksen 15 artiklan 2 kohdan mukaisesti sitä sovelletaan väliaikaisesti allekirjoituspäivästä alkaen.4.  Sopimusta ei ole vielä tehty. Lissabonin sopimuksen tultua voimaan 1 päivänä joulukuuta 2009 Euroopan unionin soveltamat menettelyt määräytyvät Euroopan unionin toiminnasta tehdyn sopimuksen 218 artiklan nojalla.5.  Sopimus olisi tehtävä.6.  [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti Yhdistynyt kuningaskunta ja Irlanti ovat ilmoittaneet haluavansa osallistua tämän päätöksen antamiseen.]7.  Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemaa koskevan pöytäkirjan 1 ja 2 artiklan mukaisesti Tanska ei osallistu tämän päätöksen antamiseen eikä se sido Tanskaa eikä sitä sovelleta Tanskaan,ON HYVÄKSYNYT TÄMÄN PÄÄTÖKSEN:1 artiklaTehdään Euroopan unionin ja Australian välinen sopimus lentoliikenteenharjoittajien Euroopan unionista peräisin olevien PNR- eli matkustajarekisteritietojen käsittelemisestä ja siirtämisestä Australian tullilaitokselle[3].Tehtävän sopimuksen teksti on tämän päätöksen liitteenä.2 artiklaNeuvoston puheenjohtaja nimeää henkilön, jolla on valtuudet vaihtaa Euroopan unionin puolesta sopimuksen 15 artiklassa tarkoitetut hyväksymiskirjat osoitukseksi siitä, että Euroopan unioni suostuu sitoutumaan sopimukseen.3 artiklaTämä päätös tulee voimaan päivänä, jona se annetaan. Se julkaistaan Euroopan unionin virallisessa lehdessä .Sopimuksen voimaantulopäivä julkaistaan Euroopan unionin virallisessa lehdessä .Tehty Brysselissä […].Neuvoston puolestaPuheenjohtaja […]LIITE.[1] EUVL C […], […], s. [….].[2] EUVL L 213, 8.8.2008, s. 47.[3] EUVL L 213, 8.8.2008, s. 49.